(দিনাজপুর২৪.কম) সিরাজগঞ্জের তাড়াশে কর্মস্থলে যাওয়ার পথে চলন্ত বাসে এক তরুণী গণধর্ষণের পর হত্যার শিকার হয়েছেন বলে অভিযোগ করেছেন স্বজনেরা। তরুণীর কর্মস্থল ময়মনসিংহ জেলা সদরে যাবার পথে টাঙ্গাইলের মধুপুরে এ ঘটনা ঘটে। গণধর্ষনের পর হত্যাকান্ডের ৩দিন পর স্বজনরা নিহতের ছবি দেখে লাশ শনাক্ত করেন। পরে পুলিশ ঘটনার সাথে জড়িত থাকার অভিযোগে বাসের ৫জন স্টাফকে গ্রেপ্তার করেছে। এদিকে, প্রথমে পরিচয় না পেয়ে ঘটনার একদিন পর গত শনিবার (২৬শে আগস্ট) নিহতের লাশ অজ্ঞাতনামা হিসেবে দাফন করেছে মধুপুর থানা পুলিশ।